Ջո Պեշի
Ջո Պեշի (լրիվ անունը՝ Ջոզեֆ Ֆրանչեսկո ԴեԼորես Էլիոտ Պեշի (, ), ամերիկացի դերասան և երգիչ։

Կենսագրություն 
Ջո Պեշին ծնվել է 1943 թվականին, ԱՄՆ-ի Նյու Ջերսի նահանգի Նյուարկ քաղաքում՝ վարորդ Անջելոյի և վարսավիր Մերիի ընտանիքում։

Առաջին դերը կինոյում խաղացել է 1975 թվականին ցածր բյուջե ունեցող «Հոգիների հավաքողը» քրեական ֆիլմում։

Մարտին Սկորսեզեի «Կատաղած ցուլ» (1980) ֆիլմում կերտած բռնցքամարտիկի եղբայր Ջոու ԼաՄոտտի հերոսի դերի համար ստացել է BAFTA մրցանակ «Լավագույն նորեկ» անվանակարգում, նաև առաջադրվել Օսկարի։ Այդ ֆիլմից հետո Ռոբերտ Դե Նիրոյի հետ միասին դառնում է Սկորսեզեի սիրված դերասաններից մեկը։

Իսկ ահա 1990 թվականին կրկին հանդես գալով Մարտին Սկորեսեզի մեկ այլ հայտնի «Փառավոր տղաներ» ֆիլմում խաղացած գանգստեր Թոմի ԴեՎիտոյի դերի համար ստանում է Օսկար, որպես երկրորդ պլանի լավագույն դերասան։

Մնացած հայտնի ֆիլմերն են «Մենակ տանը», «Մենակ տանը 2», «Իմ զարմիկ Վիննին», «Ջոն Քեննեդի. Կրակոց Դալլասում», «Մահացու զենք 2», «Մահացու զենք 3», «Մահացու զենք 4», «Բրոնքսյան պատմություն», «Կազինո» և այլն։

Անձնական կյանք 
1988-1992 թվականներին Ջո Պեշին ամուսնացած է եղել Կլաուդիա Մարտե Հարոյի, և ունեցել է մեկ աղջիկ՝ Տիֆանի։ 2007-2008 թվականներին հանդիպել է 37-ամյա մոդել Էնջի Էվերհարտի հետ։

Ֆիլմագրություն 
Ընդհանուր թվով խաղացել է 38 ֆիլմում։ 
Առավել նշանավորներն են.

Մրցանակներ 
Ընդհանուր թվով ստացել է 12 տարբեր կինոմրցանակ, ներկայացված է եղել ևս 7-ի։

 1980 - ԱՄՆ-ի կինոքննադատների ազգային խորհուրդ - Երկրորդ պլանի լավագույն դերասան, «Կատաղած ցուլ»
 1981 - ԱՄՆ-ի կինոքննադատների ազգային ժողով - Երկրորդ պլանի լավագույն դերասան, «Կատաղած ցուլ»
 1982 - BAFTA, գլխավոր դերի լավագույն դեբյուտ
 1990 - ԱՄՆ-ի կինոքննադատների ազգային խորհուրդ - Երկրորդ պլանի լավագույն դերասան, «Փառավոր տղաներ»
 1991 - Օսկար - Երկրորդ պլանի լավագույն դերասան, «Փառավոր տղաներ»
 1993 - Ամերիկյան կատակերգական մրցանակ - Լավագույն կատակերգական տղամարդու գլխավոր դեր «Իմ զարմին Վիննին» և այլն

Ծանոթագրություններ 

Հոլիվուդյան դերասաններ
Ամերիկացի դերասաններ
Ամերիկացի կատակերգուներ
Օսկարակիրներ
1943 ծնունդներ
Փետրվարի 9 ծնունդներ
BAFTA մրցանակի դափնեկիրներ
Ամերիկացի երգիչներ
«Ոսկե գլոբուս» մրցանակի դափնեկիրներ
Երկրորդ պլանի լավագույն դերասան Օսկարի մրցանակակիրներ